เด็กอยู่บ้านนานส่งผลความรู้สูญหาย
ดร.การดี เลียวไพโรจน์ หัวหน้าคณะที่ปรึกษาฟิวเจอร์เทลส์ แล็บ บริษัท แมกโนเลีย ควอลิตี้ ดีเวล็อปเม้นต์ คอร์ปอเรชั่น จำกัด เปิดเผยว่า จากสถานการณ์โควิด-19 ส่งผลให้กระทรวงศึกษาธิการของไทยต้องประกาศเลื่อนเปิดเทอมออกไปเป็น 1 ก.ค. ศูนย์วิจัยอนาคตศึกษา หรือ ฟิวเจอร์เทลส์ แล็บ จึงวิเคราะห์ผลกระทบที่เกิดขึ้นร่วมกับการวิเคราะห์ของธนาคารโลกถึงปัญหาการปิดโรงเรียนในระยะเวลานานพบว่า การที่เด็กอยู่บ้านเป็นระยะเวลานานอาจทำให้ประสิทธิภาพการเรียนรู้ของเด็กต่ำลง และหากอยู่บ้านนานเกิน 6 เดือนขึ้นไป จะส่งผลให้ความรู้ของเด็กอาจสูญหายไปครึ่งปีการศึกษา ปัญหาเหล่านี้เป็นสิ่งที่พ่อแม่ผู้ปกครอง สถานศึกษา และบุคลากรที่เกี่ยวข้อง ต้องให้ความสำคัญและเตรียมแผนรับมือ เพื่อลดผลกระทบที่อาจเกิดขึ้นน.ส.วิพัตรา โตเต็มโชคชัยการ นักวิจัยด้านการคาดการณ์อนาคต ฟิวเจอร์เทลส์ แล็บ กล่าวว่า จากการวิเคราะห์ผลกระทบสิ่งที่เกิดขึ้นทั้งทางตรงและทางอ้อมกับ 5 สัญญาณเตือนพ่อแม่ สรุปปัญหา ดังนี้1.ปัญหาสุขภาพจิตและการเลี้ยงดูที่ไม่เหมาะสม โดยเฉพาะครอบครัวยากจน ทำให้เด็กกลุ่มนี้เกิดการขาดแคลนอาหาร ส่งผลต่อพัฒนาการและสติปัญญาเด็ก ภาครัฐและหน่วยงาน ที่เกี่ยวข้องควรช่วยเหลือดูแลเด็กแทนผู้ปกครองที่ไม่สามารถดูแลได้ โดยเฉพาะกลุ่มเด็กปฐมวัย กลุ่มเด็กเปราะบาง2.การปรับตัวสู่การเรียนออนไลน์ แม้บางโรงเรียนเริ่มใช้หลักสูตรออนไลน์แต่ยังมีปัญหา ไม่ว่าจะเป็นการปรับตัวไม่ทัน ไม่มีอุปกรณ์เพียงพอ ไม่มีหลักสูตรออนไลน์รองรับ ครูหรือพ่อแม่ไม่มีทักษะ3.ผลกระทบจากเศรษฐกิจหยุดชะงัก จากมาตรการปิดเมือง ทำให้สถานะทางการเงินของครอบครัวเด็กจำนวนมากเปลี่ยนไป เด็กมีโอกาสหลุดออกจากระบบการศึกษา เพื่อไปช่วยงานที่บ้าน หรือครอบครัวไม่มีรายได้เพียงพอสำหรับค่าธรรมเนียม ค่าใช้จ่ายทางการศึกษา ผลกระทบนี้อาจเปลี่ยนแปลงชีวิตเด็กอย่างถาวร4. พื้นที่การเรียนรู้ที่เหมาะสม ปลอดภัย ลดลง5. ค่านิยมต่อสถานศึกษา คนบางกลุ่มคิดว่าการศึกษาสามารถเรียนผ่านระบบออนไลน์จากบ้านได้ ไม่จำเป็นต้องเรียนเฉพาะในห้องเรียนหรือการเกิด Hybrid Homeschool อาจเกิดแพร่หลายมากขึ้น ซึ่งจะส่งผลกระทบต่อสถานศึกษาและอาชีพครูโดยตรงที่จะต้องปรับตัว.รู้ได้ไงว่าถูกจริง เช็คก่อน >>> คลิกที่นี่
การที่เด็กอยู่บ้านเป็นระยะเวลานานอาจทำให้ประสิทธิภาพการเรียนรู้ของเด็กต่ำลง และหากอยู่บ้านนานเกิน 6 เดือนขึ้นไป จะส่งผลให้ความรู้ของเด็กอาจสูญหายไปครึ่งปีการศึกษา
เลื่อนเปิดเทอม,เลื่อนเปิดภาคเรียน ปี2563,ประสิทธิภาพการเรียนรู้,ศูนย์วิจัยอนาคตศึกษา,ฟิวเจอร์เทลส์ แล็บ,เรียนออนไลน์,ข่าววันนี้,การศึกษา